Tatiana Lobo

Tatiana Lobo Wiehoff (Puerto Montt, Txile, 1939ko azaroaren 13a - San Jose, Costa Rica, 2023ko otsailaren 22a) Txilen jaiotako Costa Ricako idazle garrantzitsua zen. Bereziki ezagunak bere eleberriak dira. Beste artean Aquileo J. Echeverría Sari Nazionala hiru aldiz irabazi zuen.

Biografia 
Puerto Montten jaio zen, Txilen. Antzerkia ikasi zuen Txileko Unibertsitatean, eta zeramika Madrilgo Zeramika Errege Eskolan. Costa Rican bizi izan zen 1966az geroztik, eta herrialde horretan argitaratu zuen bere literatur lan guztia. Bere lanek hainbat genero jorratu zituzten, fikziozko eleberriak, eleberri historikoa, kronika kolonialak, antzerkia, ipuina eta kazetaritza-artikuluak barne.

Costa Rican komunitate indigenekin lan egin zuen, eta urte batzuk eman zituen Kariben. Esperientzia horietatik eta artxibo-ikerketetatik sortu ziren bere literatura-lanak. Bere lan batzuk hizkuntza desberinetara itzuli egin dira: frantsesera, ingelesera eta alemanera.

Tatiana Lobo Costa Rican hil zen 2023ko otsailaren 22an.

Obra 
 Tiempo de claveles (ipuina, 1989), 
 El caballero del V Centenario (antzerkia, 1989) Revista Escena
 Asalto al Paraíso (eleberria, 1992), . Hau da bere lan ezagunena.
 Entre Dios y el Diablo, mujeres de la Colonia (kronikak, 1993), 
 Calypso (eleberria, 1996), 
 El año del laberinto (eleberria, 2000), 
 Parientes en venta (eleberria, 2010), 
 Candelaria del Azar (eleberria, 2010), 
 El corazón del silencio (eleberria, 2011),

Sariak 
Beste artean hauek jaso zituen:
 Sor Juana Inés de la Cruz saria (Mexiko), Asalto al Paraíso eleberriarekin. Guadalajarako Liburu Azoka, 1995an. 
 Txileko Santiagoko Udala ohorezko aipamena, 1993an, Asalto al Paraíso eleberriarekin.
 Aquileo J. Echeverría Sari Nazionala (Costa Rica) eleberri hauekin: Entre Dios y el Diablo (1993), El año del laberinto (2000) eta El corazón del silencio (2004).
 Costa Ricako Hizkuntza Akademiaren saria El corazón del silencio eleberriarekin 2008an.

Erreferentziak

Kanpo estekak 

Costa Ricako eleberrigileak
Costa Ricako antzerkigileak
Costa Ricako ipuingileak
Emakume idazleak
Emakume eleberrigileak
Txileko idazleak
Eleberri historikoko idazleak